Ahogy arról már mi is beszámoltunk korábban, az Országos Taxis Szövetség bejelentette, hogy szerintük épp itt az idő egy áremelésre, mivel a budapesti taxizás hatósági árát még 2013-ban szabályozta a fővárosi önkormányzat, ami ugyebár már jó régen volt. Kikezdhetetlen érvelés, főleg, hogy akkor közel megduplázódtak a viteldíjak, legalábbis ahhoz képest, amennyiért a legolcsóbbak vittek. Most ennek kapcsán Zsiday Viktor a blogján írt arról, hogy az államilag fixált árak bármely iparágban mennyire károsan hatnak a gazdaság egészére nézve.